पाएं अपने शहर की ताज़ा ख़बरें और फ्री ई-पेपरडाउनलोड करें
दूसरे राज्यों से बिलासपुर जिले में प्रवासी मजदूरों के आने का सिलसिला शुरू हो गया है। प्रशासन ने विभिन्न ब्लॉकों में पहले से ही कर क्वॉरेंटाइन सेंटर बना दिया है। अब तक कुल 2296 प्रवासी मजदूर आ चुके हैं जिसमें 267 को क्वॉरेंटाइन सेंटर में रोका गया है। मई शुरू हो चुका है और जून से मानसून की आमद हो जाती है।
इस लिहाज से ईट भट्टे का काम अब अंतिम चरण में है। फिलहाल ईट भट्टे में काम कर रहे हैं मजदूर ही घर वापसी कर रहे हैं। जो प्रवासी मजदूर भवन निर्माण या अन्य कामों में लगे हैं उनमें से आने वालों की संख्या नहीं के बराबर है। पिछले वर्ष 106899 प्रवासी मजदूरों की घर वापसी जिले में हुई थी इस बार भी प्रशासन ने स्कूल, सामुदायिक भवन आदि को क्वाॅरंेटाइन सेंटर बनाया है।
जिला पंचायत की रिपोर्ट के अनुसार इस बार जिले से 68544 मजदूर दूसरे राज्यों में कमाने खाने के लिए गए हैं। वर्तमान में कोरोना संक्रमण काल में प्रवासी मजदूरों की घर वापसी का यह दूसरा मौका है। संक्रमण का प्रसार ना हो इस वजह से जिले के विभिन्न ब्लॉकों में वापस आ रहे मजदूरों को नियमित समय तक रोक कर रखा जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn